NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IX. volebné obdobie

Číslo: PREDS-165/2024

**349a**

**Spoločná správa**

**výborov Národnej rady Slovenskej republiky o výsledku prerokovania zákona z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 349)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov na opätovné prerokovanie Národnou radou Slovenskej republiky **(tlač 349)**.

Vo svojom vo svojom rozhodnutí č. 2389-2024-KPSR z 28. mája 2024 uviedla dôvody na vrátenie zákona a v časti III navrhla, aby Národná rada Slovenskej republiky pri opätovnom prerokovaní zákon **neprijala ako celok.**

**II.**

Predseda Národnej rady Slovenskej republiky rozhodnutím č. 359 z 29. mája 2024 pridelil predmetný vrátený zákon na prerokovanie:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre kultúru a médiá, ktorý určil aj ako gestorský výbor.

**III.**

Uvedené výbory prerokovali predmetný vrátený zákon a zaujali tieto stanoviská:

**Ústavnoprávny výbor Národnej rady Slovenskej republiky** uznesením č. 109 zo 7. júna 2024 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky **schváliť**.

**Výbor Národnej rady Slovenskej republiky pre kultúru a médiá** uznesením č. 24 z 10. júna 2024 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky **schváliť** s pripomienkami:

1. V Čl. I bode 43 sa v § 33 vrátane nadpisu slová „1. júna“ nahrádzajú slovami „1. augusta“, slová „30. júna“ sa nahrádzajú slovami „31. augusta“, slová „15. júna“ sa nahrádzajú slovami „15. augusta“ a slová „31. mája“ sa nahrádzajú slovami „31. júla“.

V nadväznosti na navrhovanú zmenu účinnosti sa upravujú dátumy v prechodných ustanoveniach.

1. V Čl. II sa slovo „júna“ nahrádza slovom „augusta“.

Vzhľadom na dĺžku legislatívneho procesu sa navrhuje posunutie účinnosti zákona z 1. júna 2024 na 1. augusta 2024.

**IV.**

**Gestorský výbor odporučil** Národnej rade Slovenskej republiky po opätovnom prerokovaní uvedený zákon **s c h v á l i ť** v pôvodnom znení, s pozmeňujúcimi návrhmi týkajúcimi sa zmeny účinnosti podľa § 90 ods. 1 zákona o rokovacom poriadku Národnej rady Slovenskej republiky, uvedenými v bode III tejto spoločnej správy.

Spoločná správa výborov Národnej rady Slovenskej republiky o prerokovaní predmetného zákona **(tlač 349a)** bola schválená uznesením gestorského výboru č. 29 z 11. júna 2024.

Uznesením výbor zároveň poveril poslanca **Jána Mažgúta** za spoločného spravodajcu výborov a poveril ho podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania vo výboroch a o stanovisku gestorského výboru

Bratislava 11. júna 2024

**Roman Michelko, v. r.**

predseda

Výboru NR SR pre kultúru a médiá